b'\n_START_ARTICLE_\nHomerisk gresk\n_START_PARAGRAPH_\nHomerisk gresk er den form av det greske spr\xc3\xa5k som ble benyttet av dikteren Homer i Iliaden og Odysseen. Det er en arkaisk versjon av jonisk gresk med en blanding av bestemte andre greske dialekter fra antikken, blant annet aiolisk gresk. Med den enest\xc3\xa5ende posisjon som Homers tekster fikk i gresk \xc3\xa5ndsliv, fikk hans spr\xc3\xa5k tilsvarende posisjon i diktningen. Homerisk gresk ble grunnlaget for senere episk gresk, som oftest i daktylisk heksameter, av poeter som eksempelvis Hesiod._NEWLINE_I motsetning til senere utgaver av spr\xc3\xa5ket, hadde ikke homerisk gresk tilgjengelig bestemt artikkel i de fleste omstendigheter. Komposisjoner i episk gresk kan muligens dateres s\xc3\xa5 sent som 200-tallet e.Kr., men dens tilbakegang var uunng\xc3\xa5elig med framveksten av koin\xc3\xa9 gresk (\xc2\xabfellesspr\xc3\xa5k\xc2\xbb), som ble den dominerende utgaven av gresk i senantikken og under Det bysantinske rike, og siden ble grunnlaget for moderne gresk.\n_START_SECTION_\nSpr\xc3\xa5komfang\n_START_PARAGRAPH_\nHomer benytter i Iliaden og Odysseen rundt 9 000 ord. Av disse er 1 382 egennavn. Av de 7 618 gjenv\xc3\xa6rende ordene er 2 307 av dem best\xc3\xa5ende av hapax legomena, det vil si ord som kun er kjent fra en eneste sted i en tekst hos en bestemt forfatter. Uttrykket hapax legomena (\xe1\xbc\x85\xcf\x80\xce\xb1\xce\xbe \xce\xbb\xce\xb5\xce\xb3\xcf\x8c\xce\xbc\xce\xb5\xce\xbd\xce\xbf\xce\xbd) betyr p\xc3\xa5 klassisk gresk \xc2\xab/noe som/ kun sagt en gang\xc2\xbb.'